

PROJEKTS uz 10.10.2024.

vēlamais datums izskatīšanai: Finanšu komitejā 16.10.2024.

domē: 24.10.2024.

sagatavotājs: Iveta Grīviņa - Dilāne

ziņotājs: Ilze Vanka - Krilovska

 LĒMUMS

Ādažos, Ādažu novadā

2024. gada 24.oktobrī **Nr.**«DOKREGNUMURS»

**Par 2.1.3.1. pasākuma projekta “Pašvaldību pielāgošanās klimata pārmaiņām” īstenošanu**

Ādažu novada pašvaldība 2023. gada 26. jūlijā pieņēma lēmumu Nr. 291 “Par Krastupes ielas pārbūvi” (turpmāk – Lēmums Nr. 291), atbalstot Krastupes ielas projektēšanu un būvniecību pašvaldībai piederošā zemes īpašumā (kadastra Nr. 804400080437, Nr. 80440110063 un Nr. 80440080432) Ādažos, paredzot projekta izstrādātos risinājumus iesniegt kādā no ES struktūrfondu programmām klimata pārmaiņu mazināšanas un pielāgošanās klimata pārmaiņām jomā.

Ministru kabinets 2024. gada 7. maijā apstiprināja noteikumus Nr. 284 “Eiropas Savienības kohēzijas politikas programmas 2021. - 2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.1. pasākuma “Pašvaldību pielāgošanās klimata pārmaiņām” īstenošanas noteikumi” (turpmāk – MK noteikumi Nr. 284).

Noteikumos noteiktā pasākuma mērķis ir atbalstīt infrastruktūras izveides un atjaunošanas darbības, kas vērstas uz pašvaldību pielāgošanos klimata pārmaiņām un klimata pārmaiņu izraisītu katastrofu risku mazināšanai. Pasākuma īstenošanai pirmajai atlases kārtai kopā ir pieejami 34762296 *euro* (tai skaitā Eiropas Reģionālā attīstības fonda (turpmāk - ERAF) finansējums 29547951 *euro*). ERAF finansējuma atbalsta intensitāte nepārsniedz 85 % no kopējām attiecināmajām izmaksām, un aktivitātes jāīsteno līdz 2027. gada 31. decembrim. Būvprojektā “Krastupes ielas pārbūve” paredzētās darbības atbilst MK noteikumu Nr. 284 noteiktajam pasākuma mērķim un atbalstāmajām darbībām. Ādažu novada pašvaldība paredz sagatavot projektu “Pielāgošanās klimata pārmaiņām Ādažu novada Podniekos” (turpmāk - Projekts), iekļaujot “Krastupes ielas pārbūves” būvprojekta risinājumus un īstenot šādus pasākumus:

1. Krastupes ielas un tai piegulošās teritorijas Podniekos projektēšana, būvniecība un teritorijas labiekārtošana, iekļaujot sekojošas darbības:
	1. ielas ūdens necaurlaidīga seguma aizstāšanu ar ūdens caurlaidīgu segumu;
	2. ielai piegulošās teritorijas lietus ūdens savākšanas sistēmas kapacitātes un kvalitātes uzlabošanu apdzīvotā vietā;
	3. Vējupes ūdenstilpes tīrīšanu un dabiskošanu;
	4. Podnieku Vējupes peldvietu vides kvalitātes uzlabošanu;

1.5. ielai piegulošās “zaļās” un “zilās” infrastruktūras atjaunošanu un ierīkošanu, lai pielāgotos klimata pārmaiņām;

1. būvniecības procesa autoruzraudzību un būvuzraudzību;
2. publicitātes pasākumus par projekta īstenošanu.

Projekta plānotās kopējās attiecināmās izmaksas ir 3080000 *euro,* tai skaitā ERAF finansējums 2420606 *euro* un pašvaldības finansējums 659394 *euro*.

Projekta īstenošanas priekšfinansēšanai un pašvaldības līdzfinansējuma daļas nodrošināšanai pašvaldība paredz ņemt aizņēmumu Valsts kasē.

Atbilstoši domes Lēmumam Nr. 291 Centrālās pārvaldes Attīstības un projektu nodaļas 2024. gada budžetā tika iekļauts finansējums 85000 *euro* Krastupes ielas pārbūves būvniecības būvprojekta un ar to saistītās dokumentācijas sagatavošanai. 2024. gada 10. janvārī pašvaldība izsludināja projektēšanas iepirkumu ID Nr. ĀNP 2024/02 “Krastupes ielas projektēšana un autoruzraudzība” un 2024.gada 25. aprīlī Ādažu novada dome atbilstoši iepirkumam ID Nr. ANP 2024/02 pieņēma lēmumu Nr. 163 palielināt finansējuma apjomu uz 99375,79 *euro*. Pašvaldības Iepirkumu komisija 2024. gada 12. martā pieņēma lēmumu slēgt līgumu ar iepirkumā izvēlēto pretendentu. Projektēšanai nepieciešamie finanšu līdzekļi 2024.gadam tika iekļauti pašvaldības 2024. gada budžetā.

Projekta iecere atbilst Ādažu novada attīstības programmas (2021.-2027.) vidējā termiņa prioritātēm:

1. “VTP3: Attīstīta, droša un mobila satiksmes infrastruktūra”:
	1. uzdevumam “U3.1.1: Uzlabot satiksmes drošību uz ceļiem un ielām, t.sk., nodrošinot mazāk aizsargātu satiksmes dalībnieku – gājēju, velobraucēju – drošību”, pasākumam “Ā3.1.1.2. Satiksmes drošības uzlabošanas projektu izstrāde un īstenošana uz Ādažu pašvaldības ceļiem un ielām”,
	2. uzdevumam “U3.1.2: Uzturēt, labiekārtot un atjaunot pašvaldības ielas un ceļus”, pasākumam “Ā3.1.2.1. Pašvaldības ceļu / ielu ar melno segumu atjaunošana”,
	3. uzdevumam “U3.1.5: Uzbūvēt, labiekārtot un atjaunot pašvaldības tiltus”, pasākumam “Ā3.1.5.3. Jauna tilta – caurtekas izbūve pie Dadzīšu ielas un Krastupes ielas savienojuma”,
	4. uzdevumam “U3.2.3: Uzlabot pārvietošanās iespējas starp novada ciemiem un tuvākajām apdzīvotajām vietām”, pasākumam “Ā3.2.3.2. Drošais ceļš uz skolu”.
2. “VTP4: Aizsargāta un sakopta dabas vide brīvā laika pavadīšanas iespējām dabā”, uzdevumam “U4.1.1: Attīstīt rekreācijas infrastruktūru” pasākumam “Ā4.1.1.1. Publiskas piekļūšanas vietas pašvaldībai piederošajās teritorijās pie publiskajiem ūdeņiem labiekārtošana, ūdens piesārņojuma mazināšana”.
3. “VTP6: Klimatneitrāla enerģijas izmantošana un ģenerācija”, uzdevumam “RV6.4: Klimata pārmaiņām pielāgota infrastruktūra” uzdevumam “U6.4.1: Pielāgoties klimata pārmaiņu izraisītajiem riskiem”.

Pamatojoties uz Pašvaldību likuma 4. panta pirmās daļas 2., 3. un 22. punktu un 07.05.2024 MK kabineta noteikumiem Nr. 284 “Eiropas Savienības kohēzijas politikas programmas 2021. - 2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.1. pasākuma “Pašvaldību pielāgošanās klimata pārmaiņām” īstenošanas noteikumi”, kā arī Finanšu komitejas 16.10.2024. atzinumu, Ādažu novada pašvaldības dome

**NOLEMJ:**

1. Konceptuāli atbalstīt Ādažu novada pašvaldības projekta “Pielāgošanās klimata pārmaiņām Ādažu novada Podniekos” dalību Eiropas Savienības kohēzijas politikas programmas 2021.-2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.1. pasākuma “Pašvaldību pielāgošanās klimata pārmaiņām” īstenošanu ar kopējām plānotām attiecināmajām izmaksām 3080000 *euro*, tai skaitā Eiropas Reģionālās attīstības fonda līdzfinansējums 2420606 *euro*.
2. Centrālās pārvaldes Attīstības un projektu nodaļai līdz 2024. gada 26.novembrim iesniegt Centrālajā un finanšu līgumu aģentūrā Projekta iesniegumu, aizpildot datu laukus Kohēzijas politikas fondu vadības informācijas sistēmā <https://projekti.cfla.gov.lv/>, un pievienojot nepieciešamos dokumentus.
3. Papildināt Attīstības programmas (2021-2027) Rīcības plāna uzdevumu “U6.4.1: Pielāgoties klimata pārmaiņu izraisītajiem riskiem” ar jaunu pasākumu “Ā6.4.1.9. 2.1.3.1. pasākuma projekta “Pielāgošanās klimata pārmaiņām Ādažu novada Podniekos” īstenošana” (atbildīgais – Attīstības un projektu nodaļa; izpildes termiņš 2024.-2027.; Finanšu resursi – ES fondu finansējums, pašvaldības finansējums; Iznākuma rādītāji – Īstenots 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.1. pasākuma “Pašvaldību pielāgošanās klimata pārmaiņām” projekts “Pielāgošanās klimata pārmaiņām Ādažu novada Podniekos” īstenošana. Būvprojektā “Krastupes ielas pārbūves” paredzēto risinājumu ieviešana, t.sk., Krastupes ielas un tai piegulošās teritorijas Podniekos projektēšana, būvniecība un teritorijas labiekārtošana (t.sk., ielas ūdens necaurlaidīga seguma aizstāšanu ar ūdens caurlaidīgu segumu; ielai piegulošās teritorijas lietus ūdens savākšanas sistēmas kapacitātes un kvalitātes uzlabošana apdzīvotā vietā; Vējupes ūdenstilpes tīrīšana un dabiskošana; Podnieku Vējupes peldvietu vides kvalitātes uzlabošana; ielai piegulošās “zaļās” un “zilās” infrastruktūras atjaunošana un ierīkošana, lai pielāgotos klimata pārmaiņām), būvniecības procesa autoruzraudzība un būvuzraudzība un publicitātes pasākumi par projekta īstenošanu.
4. Projekta apstiprināšanas gadījumā:
	1. lēmuma izpildei Attīstības un projektu nodaļas 2025. gada budžeta tāmes projektā paredzēt būvprojekta izstrādei, būvekspertīzei, neatkarīgo ekspertu konsultācijām, būvniecības uzsākšanai un būvuzraudzībai finansējumu 387128 *euro*;
	2. pašvaldības domes priekšsēdētājai parakstīt ar Projekta īstenošanu saistītos dokumentus.
5. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus: APN, IDRV, FIN- @

Iveta Grīviņa-Dilāne, 28328782